Kooperativoù, bankoù, asurañsoù a genskoazell, gant Ofis Santral Landerne e oa toullet un ero puilh er chantved tremenet evit gwellaat al labour-douar hag ar vuhez er vro. Digeriñ prenecher war ar bed a oa ivez gant Kristian  Ar Braz en e soñj pa oa krouet Blaz Produktions daouzek vloaz zo. Ker koulz pakañ skiant-prennet war ar micherioù e-ser deskiñ brezhonegavoulch war raog an den e penn ar gevredigezh Blaz Bazhvalan en deiz a-hirio. O kregiñ gant ar staj-mañ e vo eostet danvez e brezhoneg evit lakaat sevel asambles un dastumadeg testennoù ha dielloù. Filmoù, pennadoù kazetenniñ, enrolladennoù ha poltriji, peadra a vo da dennañ gounid eus an daremprejoù gant tud ar vro. Mont a raio a-wel dan holl war an internet koulz ha war glev gant RCF Radio an aodoù. En em gavout a raio ar stajidi e Landerne ur sadornvez bep miz evit un endervezhiad labour eus Genver da Mezheven goude kreisteiz, o vezañ ma vo eskemmoù enlinenn etre peb prantad, da stagañ gant an 22 Genver. 